**Asinul şi furul**

*Gheorghe Asachi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe o holdă secerată

Păscând asinul odată,

Din tâmplare au văzut

Fluieraşul cel pierdut.

Vrea, mirându-se, să ştie

Di ce lucru a să fie

Lemnul cela găunos?

Deci l-întoarnă-n sus, în jos,

Tot cu botul său l-împinge,

Îl amiroasă şi-l linge,

Când, suflându-l, au sunat

Viers ce n-au fost aşteptat.

Măi, măi, strigă-n bucurie,

Acest sunet d-armonie

Au vădit c-ascuns talant

M-au menit de muzicant,

Ş-astăzi nările-mi răsună

Pruba-n lume cea mai bună

Criticului pizmătar

Că viers face ş-un măgar.